greek_downloads/Οικονομική Έκθεση ΔΕΗ Α.Ε. (2024,Εξαμηνιαία,Μητρική-Ενοποιημένη)/images/page_118.png
ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ Α.Ε. 
ΕΝΔΙΑΜΕΣΕΣ ΣΥΝΟΠΤΙΚΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ ΤΗΣ 30 ΙΟΥΝΙΟΥ 2024 
(ποσά σε χιλιάδες Ευρώ, εκτός αν αναφέρεται διαφορετικά) 
 
118 
17.ΔΕΣΜΕΥΣΕΙΣ, ΕΝΔΕΧΟΜΕΝΕΣ ΥΠΟΧΡΕΩΣΕΙΣ ΚΑΙ ΕΠΙΔΙΚΕΣ ΔΙΑΦΟΡΕΣ (ΣΥΝΕΧΕΙΑ) 
 
Η απόφαση υποχρεώνει τη ΔΕΗ να καταβάλει τους ανωτέρω οφειλόμενους τόκους υπερημερίας, διατάσσει 
δε, προκειμένου να εκδοθεί οριστική απόφαση, τη διενέργεια λογιστικής πραγματογνωμοσύνης. Εκκρεμεί 
προς τούτο, η διενέργεια της πραγματογνωμοσύνης, η επανάληψη της συζήτησης της υπόθεσης με μέριμνα 
του επιμελέστερου των διαδίκων, και η έκδοση οριστικής απόφασης. 
 
Δ)4η αγωγή εκ μέρους ΑΔΜΗΕ κατά ΔΕΗ 
Την 31.12.2021 επιδόθηκε στη ΔΕΗ από τον ΑΔΜΗΕ η υπ’ αριθμ. ΓΑΚ/ΕΑΚ 106878/4124/2021 αγωγή (νέα 
τέταρτη αγωγή), όπως κατατέθηκε στο Πολυμελές Πρωτοδικείο Αθηνών την 30.12.2021, με την οποία ζητάει 
να του καταβάλει το: 
α) ποσό των €78,2 εκατ. για τόκους υπερημερίας, νομιμοτόκως από την επίδοση της αγωγής μέχρι την 
ολοσχερή εξόφληση 
β) ποσό των €6,5 εκατ. για ανεξόφλητο κεφάλαιο, νομιμοτόκως από την εκάστοτε δήλη ημέρα, άλλως από 
την όχληση, άλλως από την επίδοση της αγωγής μέχρι την ολοσχερή εξόφληση. 
Τα ανωτέρω ποσά αφορούν σε τιμολόγια εκδόσεως του ΑΔΜΗΕ που η ΔΕΗ φέρεται να μην εξόφλησε ή να 
εξόφλησε με καθυστέρηση και αφορούν στα έτη 2016 έως 2020. Έλαβε χώρα κατάθεση προτάσεων στις 
11.04.2022 και προσθήκης στις 19.04.2022. Η υπόθεση συζητήθηκε την 01.02.2024 και αναμένεται η έκδοση 
απόφασης.  
 
Όλα τα ανωτέρω ποσά κατά κεφάλαιο των αγωγών έχουν μέχρι σήμερα εξοφληθεί πλην των τόκων για το 
σύνολο των οποίων η Μητρική Εταιρεία έχει σχηματίσει πρόβλεψη από προηγούμενες χρήσεις.  
 
5. Αντιδικία με ΔΑΠΕΕΠ (πρώην ΛΑΓΗΕ) κατά ΔΕΗ Α.Ε. λόγω ελλειμμάτων του Ημερήσιου Ενεργειακού 
Προγραμματισμού (ΗΕΠ) 
 
Λόγω των ελλειμμάτων που δημιουργήθηκαν από τους προμηθευτές ENERGA POWER TRADING AE και 
HELLAS POWER A.E κατά τη διάρκεια των ετών 2011 και 2012, η ΔΕΗ υποχρεώθηκε βάσει της απόφασης 
ΡΑΕ 285/2013, (της οποίας η νομιμότητα επιβεβαιώθηκε με την ΣτΕ 1761/2016), αλλά και του Κώδικα 
Συναλλαγών Η/Ε (ΚΣΗΕ), να καταβάλει στον ΛΑΓΗΕ συνολικό ποσό ύψους € 126,3 εκατ. (βάσει οριστικής 
εκκαθάρισης σύμφωνα  με το άρθρο 61 ΚΣΗΕ) εντός του 2017. 
 
Α. Παρ’ ότι ο ΛΑΓΗΕ αποδέχθηκε ρητά την προτεινόμενη ρύθμιση της οφειλής, άσκησε τον Δεκέμβριο του 
2016 κατά της ΔΕΗ αγωγή με την οποία ζητούσε την νομιμότοκη καταβολή (τότε) υπολοίπου ποσού € 78,0 
εκατ. τα οποία και η Μητρική Εταιρεία κατέβαλε εντός του 2017. Η ΔΕΗ άσκησε το Φεβρουάριο του 2017 
ανταγωγή με αίτημα να καταδικασθεί ο ΛΑΓΗΕ στην καταβολή του ποσού € 126,0 εκατ. (πλέον € 100 χιλ. 
για ηθική βλάβη). Επί των αγωγών αυτών εκδόθηκε η απόφαση του ΠΠΑ 4810/2018 με την οποία έγινε δεκτή 
η αγωγή του ΛΑΓΗΕ και απορρίφθηκε η ανταγωγή της ΔΕΗ. Έχει ασκηθεί σχετική έφεση από την πλευρά 
της ΔΕΗ η οποία δικάστηκε στο 13ο τμήμα του Τριμελούς Εφετείου Αθηνών μετ’ αναβολής στις 19.5.2022 
(από αρχική δικάσιμο της 16.9.2021). 
Β. Το Δεκέμβριο 2017, ο ΛΑΓΗΕ απέστειλε στη ΔΕΗ δύο νέα Σημειώματα Επιμερισμού Μηνιαίων 
Ελλειμμάτων Συναλλαγών ΗΕΠ, συνολικού ποσού € 833 χιλ. με τα οποία ισχυριζόταν ότι νέες απαιτήσεις 
του προέκυψαν από τη δεύτερη εκκαθάριση του Ελλείμματος Συναλλαγών των ετών 2011 και 2012, λόγω 
εξαφάνισης ή αφερεγγυότητας προηγούμενων εναλλακτικών προμηθευτών Η/Ε της εποχής εκείνης. 
 
Στο πλαίσιο αυτό, η ΔΕΗ άσκησε (Μάρτιος 2018) ενώπιον του ΠΠΑ αγωγή κατά του ΛΑΓΗΕ, με αίτημα να 
αναγνωρισθεί ότι δεν οφείλει το ως άνω καταλογισθέν ποσό, ζητώντας όπως ο ΛΑΓΗΕ καταδικασθεί σε 
καταβολή ποσού ύψους € 50 χιλ. αποζημίωση για ηθική της βλάβη. Ο ΛΑΓΗΕ άσκησε ανταγωγή τον Μάιο 
2018. Οι δύο αυτές αντίθετες αγωγές εκδικάστηκαν και εκδόθηκε η ΠΠΑ 932/2020 απόφαση, που δικαιώνει 
την ΛΑΓΗΕ (νυν ΔΑΠΕΕΠ), λόγος για τον οποίο ασκήθηκε ήδη σχετική έφεση με δικάσιμο την 17.02.2022. 
Έχει δε συμφωνηθεί η αναβολή τους για συν εκδίκαση με την ανωτέρω αρχική υπόθεση στις 19.5.2022. Οι 
υποθέσεις συζητήθηκαν στις 19.05.2022 και εκδόθηκαν οι ΕφΑθ 6663 & 6664/22 τις οποίες πρόσβαλε η 
Εταιρεία ενώπιον του Αρείου Πάγου. 
 
6. Διεκδικήσεις Τρίτων έναντι ακινήτων  
 
Υφίσταται διεκδικήσεις τρίτων σε ακίνητα ιδιοκτησίας της Μητρικής Εταιρείας αναπόσβεστης αξίας την 30 Ιουνίου 
2024 ποσού € 13,2 εκατ. (31.12.2023: € 13,2 εκατ.) για τα οποία η Μητρική Εταιρεία έχει σχηματίσει επαρκή 
πρόβλεψη.
<div>
<p>ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ Α.Ε.</p>
<p>ΕΝΔΙΑΜΕΣΕΣ ΣΥΝΟΠΤΙΚΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ ΤΗΣ 30 ΙΟΥΝΙΟΥ 2024</p>
<p>(ποσά σε χιλιάδες Ευρώ, εκτός αν αναφέρεται διαφορετικά)</p>
<p>118</p>
<p>17.ΔΕΣΜΕΥΣΕΙΣ, ΕΝΔΕΧΟΜΕΝΕΣ ΥΠΟΧΡΕΩΣΕΙΣ ΚΑΙ ΕΠΙΔΙΚΕΣ ΔΙΑΦΟΡΕΣ (ΣΥΝΕΧΕΙΑ)</p>
<p>Η απόφαση υποχρεώνει τη ΔΕΗ να καταβάλει τους ανωτέρω οφειλόμενους τόκους υπερημερίας, διατάσσει</p>
<p>δε, προκειμένου να εκδοθεί οριστική απόφαση, τη διενέργεια λογιστικής πραγματογνωμοσύνης. Εκκρεμεί</p>
<p>προς τούτο, η διενέργεια της πραγματογνωμοσύνης, η επανάληψη της συζήτησης της υπόθεσης με μέριμνα</p>
<p>του επιμελέστερου των διαδίκων, και η έκδοση οριστικής απόφασης.</p>
<p>Δ)4η αγωγή εκ μέρους ΑΔΜΗΕ κατά ΔΕΗ</p>
<p>Την 31.12.2021 επιδόθηκε στη ΔΕΗ από τον ΑΔΜΗΕ η υπ’ αριθμ. ΓΑΚ/ΕΑΚ 106878/4124/2021 αγωγή (νέα</p>
<p>τέταρτη αγωγή), όπως κατατέθηκε στο Πολυμελές Πρωτοδικείο Αθηνών την 30.12.2021, με την οποία ζητάει</p>
<p>να του καταβάλει το:</p>
<p>α) ποσό των €78,2 εκατ. για τόκους υπερημερίας, νομιμοτόκως από την επίδοση της αγωγής μέχρι την</p>
<p>ολοσχερή εξόφληση</p>
<p>β) ποσό των €6,5 εκατ. για ανεξόφλητο κεφάλαιο, νομιμοτόκως από την εκάστοτε δήλη ημέρα, άλλως από</p>
<p>την όχληση, άλλως από την επίδοση της αγωγής μέχρι την ολοσχερή εξόφληση.</p>
<p>Τα ανωτέρω ποσά αφορούν σε τιμολόγια εκδόσεως του ΑΔΜΗΕ που η ΔΕΗ φέρεται να μην εξόφλησε ή να</p>
<p>εξόφλησε με καθυστέρηση και αφορούν στα έτη 2016 έως 2020. Έλαβε χώρα κατάθεση προτάσεων στις</p>
<p>11.04.2022 και προσθήκης στις 19.04.2022. Η υπόθεση συζητήθηκε την 01.02.2024 και αναμένεται η έκδοση</p>
<p>απόφασης.</p>
<p>Όλα τα ανωτέρω ποσά κατά κεφάλαιο των αγωγών έχουν μέχρι σήμερα εξοφληθεί πλην των τόκων για το</p>
<p>σύνολο των οποίων η Μητρική Εταιρεία έχει σχηματίσει πρόβλεψη από προηγούμενες χρήσεις.</p>
<p>5. Αντιδικία με ΔΑΠΕΕΠ (πρώην ΛΑΓΗΕ) κατά ΔΕΗ Α.Ε. λόγω ελλειμμάτων του Ημερήσιου Ενεργειακού</p>
<p>Προγραμματισμού (ΗΕΠ)</p>
<p>Λόγω των ελλειμμάτων που δημιουργήθηκαν από τους προμηθευτές ENERGA POWER TRADING AE και</p>
<p>HELLAS POWER A.E κατά τη διάρκεια των ετών 2011 και 2012, η ΔΕΗ υποχρεώθηκε βάσει της απόφασης</p>
<p>ΡΑΕ 285/2013, (της οποίας η νομιμότητα επιβεβαιώθηκε με την ΣτΕ 1761/2016), αλλά και του Κώδικα</p>
<p>Συναλλαγών Η/Ε (ΚΣΗΕ), να καταβάλει στον ΛΑΓΗΕ συνολικό ποσό ύψους € 126,3 εκατ. (βάσει οριστικής</p>
<p>εκκαθάρισης σύμφωνα  με το άρθρο 61 ΚΣΗΕ) εντός του 2017.</p>
<p>Α. Παρ’ ότι ο ΛΑΓΗΕ αποδέχθηκε ρητά την προτεινόμενη ρύθμιση της οφειλής, άσκησε τον Δεκέμβριο του</p>
<p>2016 κατά της ΔΕΗ αγωγή με την οποία ζητούσε την νομιμότοκη καταβολή (τότε) υπολοίπου ποσού € 78,0</p>
<p>εκατ. τα οποία και η Μητρική Εταιρεία κατέβαλε εντός του 2017. Η ΔΕΗ άσκησε το Φεβρουάριο του 2017</p>
<p>ανταγωγή με αίτημα να καταδικασθεί ο ΛΑΓΗΕ στην καταβολή του ποσού € 126,0 εκατ. (πλέον € 100 χιλ.</p>
<p>για ηθική βλάβη). Επί των αγωγών αυτών εκδόθηκε η απόφαση του ΠΠΑ 4810/2018 με την οποία έγινε δεκτή</p>
<p>η αγωγή του ΛΑΓΗΕ και απορρίφθηκε η ανταγωγή της ΔΕΗ. Έχει ασκηθεί σχετική έφεση από την πλευρά</p>
<p>της ΔΕΗ η οποία δικάστηκε στο 13ο τμήμα του Τριμελούς Εφετείου Αθηνών μετ’ αναβολής στις 19.5.2022</p>
<p>(από αρχική δικάσιμο της 16.9.2021).</p>
<p>Β. Το Δεκέμβριο 2017, ο ΛΑΓΗΕ απέστειλε στη ΔΕΗ δύο νέα Σημειώματα Επιμερισμού Μηνιαίων</p>
<p>Ελλειμμάτων Συναλλαγών ΗΕΠ, συνολικού ποσού € 833 χιλ. με τα οποία ισχυριζόταν ότι νέες απαιτήσεις</p>
<p>του προέκυψαν από τη δεύτερη εκκαθάριση του Ελλείμματος Συναλλαγών των ετών 2011 και 2012, λόγω</p>
<p>εξαφάνισης ή αφερεγγυότητας προηγούμενων εναλλακτικών προμηθευτών Η/Ε της εποχής εκείνης.</p>
<p>Στο πλαίσιο αυτό, η ΔΕΗ άσκησε (Μάρτιος 2018) ενώπιον του ΠΠΑ αγωγή κατά του ΛΑΓΗΕ, με αίτημα να</p>
<p>αναγνωρισθεί ότι δεν οφείλει το ως άνω καταλογισθέν ποσό, ζητώντας όπως ο ΛΑΓΗΕ καταδικασθεί σε</p>
<p>καταβολή ποσού ύψους € 50 χιλ. αποζημίωση για ηθική της βλάβη. Ο ΛΑΓΗΕ άσκησε ανταγωγή τον Μάιο</p>
<p>2018. Οι δύο αυτές αντίθετες αγωγές εκδικάστηκαν και εκδόθηκε η ΠΠΑ 932/2020 απόφαση, που δικαιώνει</p>
<p>την ΛΑΓΗΕ (νυν ΔΑΠΕΕΠ), λόγος για τον οποίο ασκήθηκε ήδη σχετική έφεση με δικάσιμο την 17.02.2022.</p>
<p>Έχει δε συμφωνηθεί η αναβολή τους για συν εκδίκαση με την ανωτέρω αρχική υπόθεση στις 19.5.2022. Οι</p>
<p>υποθέσεις συζητήθηκαν στις 19.05.2022 και εκδόθηκαν οι ΕφΑθ 6663 & 6664/22 τις οποίες πρόσβαλε η</p>
<p>Εταιρεία ενώπιον του Αρείου Πάγου.</p>
<p>6. Διεκδικήσεις Τρίτων έναντι ακινήτων</p>
<p>Υφίσταται διεκδικήσεις τρίτων σε ακίνητα ιδιοκτησίας της Μητρικής Εταιρείας αναπόσβεστης αξίας την 30 Ιουνίου</p>
<p>2024 ποσού € 13,2 εκατ. (31.12.2023: € 13,2 εκατ.) για τα οποία η Μητρική Εταιρεία έχει σχηματίσει επαρκή</p>
<p>πρόβλεψη.</p>
</div>